ดาวโจนส์บวก น้ำมันพุ่ง ทองแพง
ดาวโจนส์ปิด34,861.24บวก153.3จุดน้ำมัน+1.56$=113.9$ทองคำ-0.38%=1,954.8$
26 มี.ค. 2565

ดัชนีเฉลี่ยอุตสาหกรรมดาวโจนส์ปิดที่ 34,861.24 จุด เพิ่มขึ้น 153.30 จุด หรือ +0.44% และดัชนี S&amp;P500 ปิดที่ 4,543.06 จุด เพิ่มขึ้น 22.90 จุด หรือ +0.51% ขณะที่ดัชนี Nasdaq ปิดที่ 14,169.30 จุด ลดลง 22.54 จุด หรือ -0.16%สัญญาน้ำมันดิบเวสต์เท็กซัส ส่งมอบเดือนพ.ค. ซึ่งมีการซื้อขายที่ตลาดไนเม็กซ์ บวก 1.56 ดอลลาร์ หรือ 1.4% ปิดที่ราคา 113.90 ดอลลาร์/บาร์เรล ส่วนราคาน้ำมันดิบเบรนท์บวก 1.62 ดอลลาร์ หรือ 1.4% ปิดที่ 120.65 ดอลลาร์/บาร์เรลสัญญาทองคำตลาดโคเม็กซ์ ส่งมอบเดือนเม.ย. ร่วงลง 0.38% ปิดที่ราคา 1,954.8 ดอลลาร์/ออนซ์ดัชนีดาวโจนส์ตลาดหุ้นนิวยอร์กปิดบวกในวันศุกร์ (25 มี.ค.) และดัชนี S&amp;P500 ปิดเพิ่มขึ้นด้วย เนื่องจากหุ้นกลุ่มการเงินปรับตัวขึ้นหลังจากอัตราผลตอบแทนพันธบัตรสหรัฐพุ่งขึ้นสู่ระดับสูงสุดในรอบเกือบ 3 ปีราคาน้ำมันพุ่งขึ้นหลังมีรายงานว่า เกิดเหตุเพลิงไหม้ที่โรงงานน้ำมันของบริษัทซาอุดี อารามโคในเมืองเจดดาห์ของซาอุดีอาระเบีย ส่งผลให้มีควันไฟพวยพุ่งจำนวนมาก อาจเกิดจากการโจมตีด้วยขีปนาวุธจากกลุ่มกบฏฮูตีในเยเมน หลังจากที่กลุ่มดังกล่าวระบุว่าจะมีการออกแถลงการณ์ในไม่ช้าเกี่ยวกับปฏิบัติการทางทหารในซาอุดีอาระเบียการดีดตัวขึ้นของอัตราผลตอบแทนพันธบัตรรัฐบาลสหรัฐจะเพิ่มต้นทุนค่าเสียโอกาสในการถือครองทองคำ เนื่องจากทองคำเป็นสินทรัพย์ที่ไม่มีผลตอบแทนในรูปดอกเบี้ย